Απόφαση της Μεικτής Επιτροπής του ΕΟΧ

αριθ. 90/2001

της 13ης Ιουλίου 2001

για τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ TOY EOX,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε από την απόφαση αριθ. 106/1999 της Μεικτής Επιτροπής του ΕΟΧ, της 24ης Σεπτεμβρίου 1999(1).

(2) Το παράρτημα XX της συμφωνίας τροποποιήθηκε από την απόφαση αριθ. 80/2001 της Μεικτής Επιτροπής του ΕΟΧ, της 19ης Ιουνίου 2001(2).

(3) Η προσαρμογή στην οδηγία 93/12/ΕΟΚ του Συμβουλίου(3), πρέπει να προσαρμοσθεί μετά την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση.

(4) Η οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου(4) πρέπει να ενσωματωθεί στη συμφωνία.

(5) Η οδηγία 1999/32/ΕΚ του Συμβουλίου, της 26ης Απριλίου 1999, για τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ(5) πρέπει να ενσωματωθεί στη συμφωνία.

(6) Η Ισλανδία μπορεί να συνεχίσει τη χρήση πετρελαίων που χρησιμοποιούνται στη θάλασσα, τα οποία δεν πληρούν τις απαιτήσεις της οδηγίας όσον αφορά την περιεκτικότητα σε θείο,

ΑΠΟΦΑΣΙΖΕΙ:

Άρθρο 1

Το σημείο 6 (οδηγία 93/12/ΕΟΚ του Συμβουλίου) του κεφαλαίου XVII του παραρτήματος II της συμφωνίας, τροποποιείται ως εξής:

1. Προστίθενται τα ακόλουθα: ", όπως τροποποιήθηκε από:

- 398 L 0070: Οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 (ΕΕ L 350 της 28.12.1998, σ. 58).

- 399 L 0032: Οδηγία 1999/32/ΕΚ του Συμβουλίου της 26ης Απριλίου 1999 (ΕΕ L 121 της 11.5.1999, σ. 13)(6)."

2. Το κείμενο προσαρμογής διαγράφεται.

Άρθρο 2

Μετά το σημείο 6 (οδηγία 93/12/ΕΟΚ του Συμβουλίου) του κεφαλαίου XVII του παραρτήματος II της συμφωνίας, παρεμβάλλεται το ακόλουθο σημείο: "6α. 398 L 0070: Οδηγία 98/70/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, για την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου (ΕΕ L 350 της 28.12.1998, σ. 58).".

Άρθρο 3

Μετά το σημείο 21αγ (οδηγία 1999/94/ΕΚ του Ευρωπαϊκού Κοινοβουλίου και του Συμβουλίου) του παραρτήματος XX της συμφωνίας, παρεμβάλλεται το ακόλουθο σημείο: "21αδ. 399 L 0032: Οδηγία 1999/32/ΕΟΚ του Συμβουλίου, της 26ης Απριλίου 1999, για τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ (ΕΕ L 121 της 11.5.1999, σ. 13)(7).

Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

Στο άρθρο 4 παράγραφος 2, μετά τη λέξη 'επικράτειας' παρεμβάλλονται οι λέξεις 'η Ισλανδία, όσον αφορά το σύνολο ή τμήματα της επικράτειάς της,'."

Άρθρο 4

Τα κείμενα της οδηγίας 98/70/ΕΚ και της οδηγίας 1999/32/ΕΚ, στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 5

Η παρούσα απόφαση αρχίζει να ισχύει στις 14 Ιουλίου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(8).

Άρθρο 6

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 13 Ιουλίου 2001.

Για τη Μεικτή Επιτροπή του ΕΟΧ

Ο Πρόεδρος

E. Bull

(1) ΕΕ L 325 της 21.12.2000, σ. 11.

(2) ΕΕ L 238 της 6.9.2001, σ. 31.

(3) ΕΕ L 74 της 27.3.1993, σ. 81.

(4) ΕΕ L 350 της 28.12.1998, σ. 58.

(5) ΕΕ L 121 της 11.5.1999, σ. 13.

(6) Η οδηγία περιλαμβάνεται επίσης στο κατάλογο του παραρτήματος XX σημείο 21αδ της συμφωνίας.

(7) Η οδηγία περιλαμβάνεται επίσης στο κατάλογο του παραρτήματος ΙΙ κεφάλαιο XVII σημείο 6 της συμφωνίας.

(8) Δεν αναφέρονται συνταγματικές απαιτήσεις.